15/05/2020 | Administración LocalMunicipal
Ponteceso
Secretaría
Modificación das competencias delegadas na XGL por Alcaldía por Resolución 374/2019

RESOLUCIÓN DA ALCALDÍA EXPD: 2020/G003/000310 ASUNTO: Modificación das competencias delegadas na XGL pola Alcaldía por Resolución 374/2019 D. XOSE LOIS GARCÍA CARBALLIDO, ALCALDE-PRESIDENTE DO CONCELLO DE PONTECESO (A CORUÑA). Unha vez celebradas as eleccións municipais, o pasado 26 de maio e constituído o novo Concello ou Corporación Municipal, resulta necesario e conveniente proceder ó establecemento da nova organización municipal e, en particular, á constitución da Xunta de Goberno Local, en exercicio da potestade de autoorganización que o art.4.1a) da Lei 7/85, de 2 de abril, Reguladora das Bases de Réxime Local, recoñece a esta entidade. Considerando o disposto nos art.20.1. b) e 23 da citada Lei, que indica que “A Xunta de Goberno Local existe en tódolos municipios con poboación superior a 5.000 habitantes e nos de menos, cando así o dispoña o seu Regulamento orgánico ou así o acorde o Pleno do seu Concello”, en concordancia coa previsión da lexislación autonómica de réxime local contida no art.65.1 da Lei 5/1997, de 22 de xullo, de Administración Local de Galicia, que establece que a Xunta de Goberno estará integrada polo Alcalde e un número de concelleiros non superior ó terzo do número legal deles, nomeados ou separados libremente polo Alcalde, que deberá darlle conta disto ó Pleno. Tendo en conta a Resolución de Alcaldía/Presidencia 374/2019 do 26.06.2019 no que se delegaban as competencias de alcaldía na Xunta de Goberno Local. Tendo en conta que dende a súa sinatura estase a observar que algunhas delegacións supoñen un obstáculo no funcionamento eficaz e eficientes do Concello. Por todo elo, esta Alcaldía, no uso das atribucións que me confire a lexislación citada RESOLVE PRIMEIRO.- Modificar o punto primeiro, apartado 3 da resolución de Alcaldía/Presidencia 374/2019 que quedará redactado do seguinte xeito: “As competencias no que se refiren a aprobación e adxudicación de expedientes de contratación e concesión de obras, servizos e subministracións cando o seu valor estimado non exceda do 10 % do recursos ordinarios do orzamentos nin, en calquera caso a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidade non supere nin a porcentaxe indicada, referido aos recursos ordinarios do primeiro exercicio nin a contía sinalada. Quedan excluídos desta delegación aqueles contrato cuxa contía non supere a establecida no artigo 118 da LCSP, referido a contratos menores. A Alcaldía poderá avocar competencia nos supostos de urxencia debidamente motivada, e dará conta a XGL na vindeira sesión que se celebre.” SEGUNDO.- Modificar o punto primeiro, apartado 6 Modificar o punto primeiro, apartado 3 da resolución de Alcaldía/Presidencia 374/2019 que quedará redactado do seguinte xeito: “Asistir permanentemente ao alcalde na toma de decisións, analizando, estudando, propoñendo os asuntos de competencia de Alcaldía que esta teña ben someter á Xunta de Goberno Local, sometendo a coñecementos da XGL os escritos e comunicacións doutras entidades e doutros organismos que requiran de tramitación administrativa resolutiva, sen perxuízo de que por razóns de urxencia a Alcaldía poida realizar por ela mesma estas atribucións dando conta a XGL na vindeira sesión que se celebre. SEGUNDO.- Comunicar esta resolución a todos os concelleiros afectados e ós diferentes servizos municipais, para o seu coñecemento e efectos e publicar no BOP. TERCEIRO.- Dar conta ó Pleno desta resolución, na sesión extraordinaria que se convoque para dar cumprimento ó previsto polo artigo 38 do Regulamento de Organización, Funcionamento e Réxime Xurídico das Entidades Locais. Ante min, a secretaria, para os efectos do disposto no artigo 3.2 do Real Decreto 128/2018”. Ponteceso, 11 de maio de 2020 O Alcalde- Presidente, A Secretaria, Xose Lois García Carballido. Antía Pena Dorado